CELEX: 52009PC0523
Language: ro
Date: 2009-10-16
Title: Propunere de decizie a Consiliului de acordare de asistență macrofinanciară Georgiei SEC(2009)1310 final

Anunţ juridic important

|

52009PC0523

Propunere de decizie a Consiliului de acordare de asistență macrofinanciară Georgiei SEC(2009)1310 final  /* COM/2009/0523 final - CNS 2009/0147 */  

	[pic] | COMISIA COMUNITĂȚILOR EUROPENE |Bruxelles, 16.10.2009COM(2009)523 final2009/0147 (CNS)Prop unere deDECIZIE A CONSILIULUIde acordare de asistență macrofinanciară GeorgieiSEC(2009)1310 finalEXP UNERE DE MOTIVEContextul propunerii |110 | Motivele și obiectivele propunerii Comisia propune acordarea unei asistențe macrofinanciare (AMF) Georgiei sub forma unei subvenții cu o valoare maximă de 46 milioane EUR în vederea acoperirii nevoilor de finanțare externă ale Georgiei în perioada 2009-2010 identificate de Fondul Monetar Internațional (FMI). Această asistență, care urmează a fi alocată pentru finanțarea deficitului bugetului de stat, face parte dintr-un pachet comunitar cuprinzător de până la 500 milioane EUR constituit în vederea sprijinirii redresării Georgiei în urma conflictului armat cu Rusia din luna august 2008. De asemenea, această asistență va ajuta Georgia să abordeze consecințele crizei economice și financiare mondiale. Asistența macrofinanciară comunitară va ajuta Georgia să diminueze constrângerile de ordin financiar care apasă asupra punerii în aplicare a programului național de stabilizare și redresare economică convenit cu instituțiile înființate în temeiul acordului de la Bretton Woods și susținut prin acordul stand-by (ASB) cu FMI aprobat în septembrie 2008. Asistența macrofinanciară propusă va avea un caracter excepțional și limitat în timp și se va desfășura în paralel cu ASB. Aceasta va completa sprijinul din partea donatorilor internaționali și bilaterali. Asistența vine într-un moment în care relațiile politice dintre Uniunea Europeană și Georgia se consolidează în urma deciziei Consiliului European extraordinar organizat la Bruxelles, la 1 septembrie 2008, de intensificare a relațiilor cu Georgia și în urma lansării Parteneriatului estic cu prilejul reuniunii la nivel înalt de la Praga din 7 mai 2009. În 2006, Consiliul a adoptat Decizia 2006/41/CE de acordare a unei asistențe macrofinanciare Georgiei în valoare de 33,5 milioane EUR. Ultima tranșă a acestei operațiuni, în valoare de 11,5 milioane EUR nu a fost plătită din cauza neîndeplinirii unei condiții privind gestionarea finanțelor publice convenite în memorandumul de înțelegere. |120 | Context general Performanța macroeconomică a Georgiei a fost foarte bună până în luna august 2008. Rata reală de creștere s-a situat peste 9% în 2005 și 2006 și peste 12% în 2007. În prima jumătate a anului 2008, rata anuală de creștere s-a menținut la o valoare ridicată de 8,6%. Cu toate acestea, conflictul militar cu Rusia, izbucnit în august 2008, a afectat performanța de creștere înregistrată în anii precedenți. Criza financiară globală declanșată la sfârșitul anului 2008 a agravat și mai mult situația economică a Georgiei. Consiliul director al FMI a aprobat la jumătatea lunii septembrie 2008 un acord stand-by pe o perioadă de 18 luni pentru suma de 750 milioane USD (ceea ce constituie un acces excepțional la 300% din cota parte a Georgiei). Având în vedere necesitatea refacerii rezervelor internaționale ale Băncii Naționale a Georgiei (NBG) după criza din august 2008, acordul a fost concentrat în prima parte a perioadei de derulare, Georgia putând astfel să utilizeze 250 milioane USD din fond la aprobarea programului de către consiliul director. La momentul elaborării programului, FMI a estimat că nevoile de finanțare externă ale Georgiei pentru perioada 2008-2010, neacoperite de resursele așteptate din partea FMI, se ridicau la aproximativ 650 milioane USD, incluzând 450 milioane USD pentru perioada 2009-2010. Pe baza acestui deficit de finanțare externă estimat, Comisia și-a dat acordul pentru o asistență macrofinanciară în valoare de 46 milioane EUR, ceea ce corespundea și cu cererea prim-ministrului Georgiei primită în septembrie 2008. AMF din partea Uniunii Europene ar acoperi aproximativ 13% din nevoile reziduale de finanțare din perioada 2009-2010. Prima revizuire a acordului ASB s-a încheiat în decembrie 2008. La momentul respectiv, dată fiind perspectiva relativ pozitivă asupra investițiilor străine directe din 2009, autoritățile au decis să nu utilizeze cea de-a doua tranșă a ASB. În aceste condiții, Comisia a amânat finalizarea propunerii pentru AMF (asistența macrofinanciară din partea Uniunii Europene poate fi acordată numai ca finanțare complementară finanțării din partea FMI). Ulterior însă, situația economică s-a agravat din nou ca urmare a impactului crizei economice globale asupra Georgiei, care a fost mai puternic decât se anticipase. Reducerea drastică a fluxului finanțărilor externe, inclusiv a veniturilor obținute din exporturi, fondurilor transferate de emigranți și investițiilor străine directe, împreună cu restrângerea creditelor bancare, au dus la scăderea cererii interne. Această situație s-a tradus prin căderea bruscă atât a producției interne, cât și a importurilor. Pentru anul 2009, FMI a previzionat o creștere reală a PIB-ului de -4%. Declinul economic a afectat și situația bugetară. Deja din 2008, deficitul bugetului general crescuse de la mai puțin de 5% din PIB la 6%, în ciuda unei creșteri semnificative a fluxului de subvenții din surse oficiale. Acest deficit putea fi finanțat fără dificultate prin venituri din privatizări, o emisiune de obligațiuni și credite oficiale (în special din partea Băncii Mondiale și a Statelor Unite ale Americii). În ceea ce privește anul 2009, obiectivul guvernului este acela de a menține un nivel comparabil al deficitului fiscal; având în vedere scăderea veniturilor bugetare, pentru realizarea acestui obiectiv, autoritățile georgiene vor fi nevoite să micșoreze în mod substanțial cheltuielile cu capitalul în cadrul bugetului, reducând astfel și capacitatea guvernului de a asigura un stimulent fiscal contraciclic. Declinul activității economice, care a fost mai grav decât se anticipase, se traduce prin afectarea semnificativă a balanței externe. Cele mai recente proiecții ale FMI cu privire la balanța de plăți a Georgiei în perioada 2009-2010 relevă contracția deficitelor comerciale și de cont curent combinată cu fluxuri mult mai reduse de capital privat. Reducerea fluxurilor nete de capital previzionate reflectă o serie de factori, inclusiv fluxuri mai reduse de investiții străine directe și un cost mai mare de amortizare a creditelor. În ansamblu, previziunile actuale cu privire la nevoile de finanțare externă rezultate în urma acestor evoluții nu sunt foarte diferite de așteptările din septembrie 2008. Totuși, aceste proiecții rămân extrem de incerte, iar nevoile de finanțare se pot dovedi mult mai ridicate, reflectând riscuri de deteriorare semnificative. În mod special, se estimează că investițiile străine directe, în pofida faptului că se află în scădere, se vor menține peste pragul de 8% din PIB, ceea ce poate constitui o ipoteză mult prea optimistă. În aceste condiții, pentru a limita impactul încetinirii economice, autoritățile georgiene au decis să solicite posibile finanțări externe. După finalizarea celei de-a doua revizuiri a acordului stand-by cu FMI în luna martie, Georgia a utilizat două tranșe în baza acordului, reprezentând o sumă echivalentă cu aproximativ 187 milioane USD. Cea de-a treia revizuire a programului în temeiul ASB a fost aprobată de Consiliul director al FMI la data de 6 august 2009. Principalul rezultat al acestei revizuiri îl constituie prelungirea duratei ASB până în luna iunie 2011 și majorarea pachetului de finanțare cu 270 milioane DST (aproximativ 424 milioane USD). De asemenea, Georgia va putea utiliza imediat aproximativ 148 milioane USD. Sumele substanțiale de asistență aprobate în cadrul Conferinței donatorilor de la Bruxelles, din 22 octombrie 2008, inclusiv asistența macrofinanciară din partea Uniunii Europene par a fi suficiente pentru acoperirea nevoilor reziduale de finanțare externă estimate ale Georgiei, în pofida faptului că o mare parte a sprijinului din partea donatorilor încă trebuie confirmat sau că programarea acestuia încă trebuie clarificată. Incluzând angajamentele donatorilor, proiecțiile necesităților de finanțare pentru 2009-2010 realizate de FMI sugerează că deficitul de finanțare va fi acoperit, acesta fiind și obiectivul Conferinței donatorilor. Concomitent, deficitul de finanțare ar putea reapărea în cazul în care asistența promisă nu se materializează. În aceste condiții, Comisia consideră necesară confirmarea promisiunii privind AMF din octombrie 2008 pentru a ajuta Georgia să își satisfacă nevoile de finanțare. |n | Dispoziții existente în domeniul propunerii Niciuna |140 | Conformitatea cu celelalte politici și obiective ale Uniunii Georgia este una dintre țările partenere ale Uniunii Europene în cadrul politicii europene de vecinătate (PEV). Planul de acțiune Uniunea Europeană - Georgia în cadrul politicii europene de vecinătate a fost adoptat în noiembrie 2006 pentru o perioadă de cinci ani. Uniunea Europeană are un interes vital în asigurarea stabilității, a guvernanței îmbunătățite și a dezvoltării economice la granița sa estică. În acest sens, Comisia Europeană a elaborat o propunere de instituire a unui „Parteneriat estic”. Parteneriatul estic a fost lansat oficial de Uniunea Europeană și cele șase state partenere cu ocazia reuniunii la nivel înalt de la Praga din 7 mai 2009. Comisia Europeană a promis Georgiei asistență în valoare de până la 500 milioane EUR la Conferința donatorilor din luna octombrie 2008. Sursele de finanțare includ atât fonduri programate în cadrul Instrumentului european de vecinătate și parteneriat (IEVP), cât și instrumente de criză, precum instrumentul de stabilitate, ajutorul umanitar și asistența macrofinanciară. Pachetul acoperă perioada 2008-2010, oferind astfel un răspuns direct la dificultățile economice și sociale cu care s-a confruntat țara ca urmare a conflictului militar din august 2008. Asistența macrofinanciară completează alte instrumente de asistență prin asigurarea unui sprijin macrofinanciar pe termen scurt Georgiei în contextul programului economic susținut de FMI, în timp ce sprijinul IEVP pentru buget, deși contribuie, de asemenea, la acoperirea nevoilor de finanțare ale Georgiei, este legat de reforme sectoriale specifice. |Consultarea părților interesate și evaluarea impactului |Consultarea părților interesate |219 | Asistența macrofinanciară este acordată ca parte integrantă a sprijinului comunității internaționale pentru redresarea economică post-conflict a Georgiei. Serviciile Comisiei au cooperat îndeaproape cu Banca Mondială în ceea ce privește pregătirile pentru Conferința comună a donatorilor și sunt organizate, cu donatorii multilaterali și bilaterali, consultări cu privire la aplicarea pachetului promis. În elaborarea prezentei propuneri de asistență macrofinanciară, serviciile Comisiei s-au consultat cu Fondul Monetar Internațional. De asemenea, Comisia a consultat statele membre ale Uniunii Europene în cadrul Comitetului economic și financiar înainte de a prezenta propunerea sa de acordare a asistenței macrofinanciare. Comisia a stabilit contacte periodice și cu guvernul georgian. |Obținerea și utilizarea expertizei |229 | Opiniile experților externi nu au fost considerate necesare. |230 | Evaluarea impactului Asistența macrofinanciară este legată de programul economic al țării beneficiare susținut de FMI și acoperă o parte a nevoilor imediate de finanțare externă ale Georgiei. Plățile sunt subordonate utilizării resurselor FMI și, prin urmare, au legătură directă cu aplicarea de către beneficiar a politicilor macroeconomice și structurale convenite și cu ritmul de redresare economică a beneficiarului. Finanțarea proiectelor și/sau asistența tehnică nu ar fi corespunzătoare pentru abordarea acestor obiective macroeconomice. Atunci când se alocă finanțării deficitului bugetar, astfel cum se propune în cazul Georgiei (a se vedea în continuare), subvenția pusă la dispoziție majorează suma pe care guvernul o poate utiliza pentru finanțarea măsurilor fiscale în timpul recesiunii economice. Spre deosebire de operațiunile IEVP de sprijin bugetar, asistența macrofinanciară are un caracter excepțional și iar durata sa este limitată la cea a acordului stand-by încheiat de Georgia cu FMI. |Elementele juridice ale propunerii |305 | Rezumatul acțiunii propuse Comunitatea pune la dispoziția Georgiei asistență macrofinanciară sub forma unor tranșe ale subvenției cu o valoare totală de 46 milioane EUR. Asistența va contribui la acoperirea nevoilor de finanțare externă ale Georgiei din perioada 2009-2010 identificate de Fondul Monetar Internațional. Asistența macrofinanciară propusă urmează să se deruleze în paralel cu acordul stand-by cu FMI aprobat în luna septembrie 2008. Asistența și mare parte din sprijinul donatorilor acordat Georgiei (cu excepția notabilă a fondurilor FMI) urmează a fi direcționate către buget ținând seama de faptul că restricțiile financiare cu care se confruntă finanțele publice din Georgia par, în prezent, deosebit de drastice. Asistența este planificată a fi plătită în două tranșe în perioada 2009-2010, și va fi gestionată de către Comisie. Se va ține seama de dispozițiile specifice cu privire la prevenirea fraudei și a altor nereguli, în conformitate cu regulamentul financiar. Prima tranșă este programată pentru sfârșitul anului 2009, cea de-a doua urmând a fi plătită la începutul anului 2010. Asistența macrofinanciară poate fi concentrată în prima parte a acordului în cazul în care evoluția situației economice din Georgia impune acest lucru. Condițiile care însoțesc plata tranșelor subvenției nerambursabile vor include aplicarea cu succes a ASB cu FMI și îndeplinirea condițiilor specifice într-o serie de domenii-cheie de politică ce vor fi stabilite de Comisia Europeană împreună cu guvernul georgian. Comisia intenționează să se concentreze asupra unui număr limitat de domenii de importanță deosebită pentru stabilitatea macrofinanciară, în special finanțele publice – în continuarea asistenței macrofinanciare anterioare acordate de Uniunea Europeană Georgiei – și reformele din sectorul financiar. Condițiile vor fi conforme cu prioritățile planului de acțiune Uniunea Europeană –Georgia în cadrul PEV. |310 | Temeiul juridic Temeiul juridic al prezentei propuneri este articolul 308 din tratat. |329 | Principiul subsidiarității Propunerea intră în competența exclusivă a Comunității. Prin urmare, principiul subsidiarității nu se aplică. |Principiul proporționalității Propunerea respectă principiul proporționalității din motivele enunțate mai jos. |331 | Asistența este direcționată către bugetul de stat al Georgiei; astfel, ea va putea fi utilizată pentru finanțarea cheltuielilor publice prin modalități naționale de punere în aplicare. Având în vedere faptul că cele mai recente proiecții continuă să indice o perspectivă economică fragilă, s-a planificat ca asistența să fie plătită în doar două tranșe și concentrată în prima parte a acordului. |332 | Cuantumul asistenței corespunde unui procent de 13% din deficitul rezidual de finanțare din balanța de plăți identificat de FMI în contextul acordului stand-by. Acesta constituie un nivel corespunzător de repartizare a obligațiilor pentru Comunitate, dată fiind asistența promisă Georgiei de statele membre ale Uniunii Europene și de alți donatori bilaterali și creditori multilaterali. |Alegerea instrumentelor |341 | Instrumente propuse: altele. |342 | Alte instrumente nu ar fi corespunzătoare deoarece, în lipsa unui regulament cadru privind instrumentul de asistență macrofinanciară, deciziile ad hoc ale Consiliului în temeiul articolului 308 din tratat reprezintă singurul instrument juridic disponibil pentru această asistență. |Implicațiile bugetare |401 | Asistența va fi finanțată din creditele de angajament din 2009 în cadrul liniei bugetare 01 03 02 (Asistență macroeconomică), plățile efectuându-se în 2009 și 2010. |Informații suplimentare |Clauza de reexaminare/revizuire/încetare de drept a efectelor juridice |533 | Propunerea include o clauză privind încetarea de drept a efectelor juridice. |E-8379 |1.  2009/0147 (CNS)Propunere deDECIZIE A CONSILIULUIde acordare de asistență macrofinanciară GeorgieiCO NSILIUL UNIUNII EUROPENE,având în vedere Tratatul de instituire a Comunităților Europene, în special articolul 308,având în vedere propunerea Comisiei[1],având în vedere avizul Parlamentului European[2],după consultarea Comitetului economic și financiar,întrucât:2.  Relațiile dintre Georgia și Uniunea Europeană se dezvoltă în cadrul politicii europene de vecinătate, consolidată de Parteneriatul estic lansat recent.3.  Consiliul European extraordinar de la 1 septembrie 2008 a confirmat dorința Uniunii Europene de a-și întări relațiile cu Georgia în urma conflictului armat din august 2008 dintre Georgia și Rusia.4.  Stabilizarea și redresarea economică a Georgiei este susținută de Fondul Monetar Internațional (FMI) printr-un acord stand-by aprobat la 15 septembrie 2008.5.  Cu prilejul Conferinței donatorilor din 22 octombrie 2008, comunitatea internațională și-a luat angajamentul de a sprijini redresarea economică a Georgiei în conformitate cu evaluarea comună a nevoilor efectuată de Organizația Națiunilor Unite și de Banca Mondială.6.  Comunitatea Europeană a anunțat că va acorda o asistență în valoare de până la 500 milioane EUR Georgiei în perioada 2008-2010.7.  Având în vedere faptul că în balanța de plăți din 2009-2010 persistă un deficit de finanțare substanțial, asistența macrofinanciară este inclusă în pachetul comunitar oferit Georgiei.8.  Pentru a asigura o protecție eficientă a intereselor financiare ale Comunității în legătură cu prezenta asistență financiară, este necesar să se prevadă adoptarea, de către Georgia, a unor măsuri corespunzătoare privind prevenirea și combaterea fraudei, a corupției și a oricăror altor nereguli asociate prezentei asistențe, precum și controale ale Comisiei și audituri efectuate de Curtea de Conturi.9.  Punerea la dispoziție a asistenței financiare comunitare nu aduce atingere atribuțiilor autorității bugetare.10.  Asistența trebuie gestionată de către Comisie, în consultare cu Comitetul economic și financiar.11.  Tratatul nu prevede, pentru adoptarea prezentei decizii, alte competențe decât cele prevăzute la articolul 308,DECIDE:Articolul 112.  Comunitatea pune la dispoziția Georgiei asistență financiară cu o valoare maximă de 46 milioane EUR sub formă de subvenții în vederea sprijinirii eforturilor de redresare economică post-conflict ale Georgiei, care a fost afectată și de criza financiară internațională, și în vederea diminuării restricțiilor financiare care apasă asupra aplicării programului guvernamental de reformă economică.13.  Asistența financiară comunitară este gestionată de către Comisie în consultare cu Comitetului economic și financiar și în conformitate cu acordurile sau înțelegerile încheiate între FMI și Georgia.14.  Asistența financiară comunitară se acordă pe parcursul a doi ani începând cu prima zi de la intrarea în vigoare a memorandumului de înțelegere menționat la articolul 2 alineatul (1). Cu toate acestea, în cazul în care natura circumstanțelor impune acest lucru, Comisia, în urma consultării Comitetului economic și financiar, poate decide să prelungească perioada de disponibilitate cu cel mult un an.Articolul 215.  Comisia este împuternicită să stabilească cu autoritățile georgiene, în urma consultării Comitetului economic și financiar, politica economică și condițiile financiare care însoțesc asistența financiară comunitară, care urmează a fi consemnate într-un memorandum de înțelegere și într-un acord de subvenționare. Condițiile vor fi conforme cu acordurile sau înțelegerile încheiate între FMI și Georgia.16.  Pe perioada aplicării asistenței financiare comunitare, Comisia monitorizează rigurozitatea măsurilor financiare, a procedurilor administrative și a mecanismelor de control intern și extern ale Georgiei care sunt relevante pentru această asistență.17.  Comisia verifică periodic conformitatea politicilor economice ale Georgiei cu obiectivele asistenței comunitare și îndeplinirea satisfăcătoare a condițiilor de politică economică și financiare convenite. În acest sens, Comisia acționează în strânsă legătură cu Fondul Monetar Internațional și cu Banca Mondială și, atunci când este cazul, cu Comitetul economic și financiar.Articolul 318.  Asistența financiară comunitară este pusă la dispoziția Georgiei. de către Comisie, în două tranșe.19.  Comisia decide punerea la dispoziție a tranșelor cu condiția aplicării în mod satisfăcător a programului economic susținut de FMI și a oricăror altor măsuri convenite de Georgia și Comunitate în conformitate cu articolul 2 alineatul (1). Plata celei de-a doua tranșe nu are loc mai devreme de trei luni de la punerea la dispoziție a primei tranșe.20.  Fondurile comunitare se plătesc Băncii Naționale a Georgiei. Sub rezerva dispozițiilor convenite în memorandumul de înțelegere, inclusiv a unei confirmări a nevoilor reziduale de finanțare bugetară, contravaloarea acestora în moneda locală poate fi transferată către Trezoreria Georgiei în calitate de beneficiar final.Articolul 4Asistența financiară comunitară este pusă în aplicare în conformitate cu dispozițiile Regulamentului (CE, Euratom) nr. 1605/2002 din 25 iunie 2002 privind regulamentul financiar aplicabil bugetului general al Comunităților Europene[3] și normele de aplicare a acestuia[4]. În mod special, memorandumul de înțelegere și acordul de subvenționare care urmează a fi încheiate cu autoritățile georgiene prevăd adoptarea, de către Georgia, a unor măsuri corespunzătoare pentru prevenirea și combaterea fraudei, a corupției și a altor nereguli care afectează asistența. De asemenea, acestea prevăd controale efectuate de Comisie, inclusiv de Oficiul European de Luptă Antifraudă (OLAF), cu dreptul de a efectua verificări și inspecții la fața locului, precum și audituri ale Curții de Conturi, efectuate, de asemenea, dacă este cazul, la fața locului.Artic olul 5Până la data de 31 august a fiecărui an, Comisia prezintă Parlamentului European și Consiliului un raport, incluzând o evaluare a punerii în aplicare a prezentei decizii în anul precedent. Raportul indică legătura dintre condițiile de politică stabilite în memorandumul de înțelegere în temeiul articolului 2 alineatul (1), performanțele economice și fiscale curente ale Georgiei și decizia Comisiei de a pune la dispoziție tranșele asistenței.Articolul 6Prezenta decizie intră în vigoare la data publicării în Jurnalul Oficial al Uniunii Europene .Adoptată la Bruxelles,Pentru ConsiliuPreședinteleFIȘĂ FINANCIARĂ LEGISLATIVĂ1. TITLUL PROPUNERII:Asistență macrofinanciară acordată Georgiei2. CADRU ABM / ABB (GESTIONAREA/STABILIREA BUGETULUI PE ACTIVITățI)Domeniul (domeniile) de politică în cauză și activitatea (activitățile) asociată (asociate):Titlul 01 – Afaceri economice și financiare, 03 – Afaceri economice și financiare internaționale3. LINII BUGETARE3.1. Linii bugetare [linii operaționale și linii conexe de asistență tehnică și administrativă (foste linii B.A)] inclusiv titlurile acestora:Articolul 01 03 02 – Asistență macroeconomică3.2. Durata acțiunii și a implicațiilor financiare:Cu începere din 2009, în mare toate plățile vor fi efectuate în perioada 2009-2010 în două tranșe. Totuși, nu pot fi excluse întârzieri care ar prelungi operațiunea.3.3. Caracteristici bugetare:Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |01 03 02 | Cheltuieli neobligatorii | Credite diferențiate | NU | NU | NU | Nr. 4 |4. SINTEZA RESURSELOR4.1. Resurse financiare4.1.1. Sinteza creditelor de angajament (CA) și a creditelor de plată (CP)milioane EUR (cu 3 zecimale)Natura cheltuielilor | Secțiunea nr. | 2009 | 2010 | Total |Cheltuieli operaționale[5] |Credite de angajament (CA) | 8.1. | a | 99,000 | 107,000[6] |Credite de plată (CP) | b | 110,000 | 111,0005 |Cheltuieli administrative incluse în suma de referință |Asistență tehnică și administrativă – ATA (CND) | 8.2.4. | c | 0 |SUMĂ TOTALĂ DE REFERINȚĂ |Credite de angajament | a+c |Credite de plată | b+c |Cheltuieli administrative neincluse în suma de referință |Resurse umane și cheltuieli conexe (CND) | 8.2.5. | d |Costuri administrative, altele decât resursele umane și costurile conexe, neincluse în suma de referință (CND) | 8.2.6. | e |Costul financiar indicativ al acțiunii |TOTAL CA, inclusiv costul resurselor umane | a+c+d+e | 99,000 | 107 0005 |TOTAL CP, inclusiv costul resurselor umane | b+c+d+e | 110,000 | 111,0005 |4.1.2. Compatibilitatea cu programarea financiarăX Propunerea este compatibilă cu programarea financiară existentă.( Propunerea duce la reprogramarea rubricii respective din perspectivele financiare.( Propunerea poate necesita aplicarea dispozițiilor Acordului interinstituțional[7] (referitoare la instrumentul de flexibilitate sau la revizuirea perspectivelor financiare).4.1.3. Implicațiile financiare asupra veniturilorX Propunerea nu are implicații financiare asupra veniturilor( Propunerea are implicații financiare – efectul asupra veniturilor este următorul:4.2. Resurse umane în echivalent normă întreagă (ENI) (inclusiv funcționari, personal temporar și extern) – a se vedea detaliile de la punctul 8.2.1.Necesar anual | 2009 | 2010 |Număr total de resurse umane | 1/3 | 1/3 |5. CARACTERISTICI ȘI OBIECTIVE5.1. Obiective de îndeplinit pe termen scurt sau lungÎn urma conflictului armat cu Rusia, economia georgiană a înregistrat un declin în al treilea trimestru al anului 2008. Începând cu această perioadă, declinul economic s-a agravat, reflectând impactul crizei economice și financiare globale. Fondul Monetar Internațional a identificat un deficit de finanțare externă în valoare de 1,4 miliarde USD pentru perioada 2008-2010. Printr-un acord stand-by cu FMI, Georgia are acces la aproximativ 750 de milioane USD. Se așteaptă ca deficitul rezidual de finanțare din perioada 2009-2010, estimat de FMI la aproximativ 450 milioane USD, să fie acoperit de donatori bilaterali și multilaterali, inclusiv de Uniunea Europeană. Revizuirile ulterioare ale ASB desfășurate de FMI confirmă necesitatea unei finanțări externe substanțiale a balanței de plăți și a deficitelor bugetare cu care se confruntă Georgia.5.2. Valoarea adăugată a implicării comunitare, coerența propunerii cu alte instrumente financiare și eventuala sinergieDonatorii internaționali s-au angajat să ofere Georgiei un sprijin post-conflict în valoare totală de 3,4 miliarde EUR în cadrul unei conferințe comune a Comisiei Europene și a Băncii Mondiale organizată la Bruxelles la 22 octombrie 2008. Comisia Europeană s-a angajat să ofere până la 500 milioane EUR sub rezerva unei revizuiri în funcție de ritmul de redresare și evoluția economiei georgiene. De asemenea, statele membre ale Uniunii Europene au garantat 131 milioane EUR. Banca Europeană de Investiții poate întrevedea acordarea unui împrumut pe termen mediu Georgiei în valoare de până la 250 milioane EUR. Sprijinul financiar comunitar în vederea redresării economice a Georgiei reflectă importanța strategică a țării pentru Uniunea Europeană în contextul politicii europene de vecinătate și a Parteneriatului estic recent instituit. Instrumentul de asistență macrofinanciară este inclus în pachetul general al CE de asistență în vederea realizării de sinergii cu programul economic susținut de FMI de care utilizarea instrumentului este direct legată.5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)În cadrul activității „Afaceri economice și financiare internaționale” a Direcției Generale Afaceri Economice și Financiare, obiectivul „acordarea de asistență macrofinanciară țărilor terțe în vederea soluționării crizelor privind balanțele de plăți cu care se confruntă și în vederea restabilirii sustenabilității datoriei externe” este legat de obiectivul general de „promovare a prosperității dincolo de granițele Uniunii Europene”.Indicatorii aferenți sunt „soldul contului curent exprimat ca procent din PIB”, „datoria externă exprimată ca procent din PIB” și „rezervele oficiale exprimate în luni de importuri de bunuri și servicii”.5.4. Modalități de punere în aplicare (cu titlu indicativ)X Gestionare centralizatăX direct de către Comisie( indirect prin delegare către:( agenții executive( organisme instituite de Comunități, prevăzute la articolul 185 din regulamentul financiar( organisme publice naționale/organisme cu misiune de serviciu public( Gestionare repartizată sau descentralizată( cu state membre( cu țări terțe( Gestionare în comun cu organizații internaționale (de precizat)Observații:6. MONITORIZARE ȘI EVALUARE6.1. Sistem de monitorizareServiciile Comisiei monitorizează acțiunea pe baza măsurilor de politică macroeconomică și structurală care urmează a fi convenite cu autoritățile georgiene într-un memorandum de înțelegere. Este necesar ca autoritățile să raporteze periodic respectivele măsuri serviciilor Comisiei. Delegația Comisiei Europene la Tbilisi va raporta, de asemenea, aspectele relevante pentru monitorizarea asistenței. Serviciile Comisiei vor menține contacte strânse cu FMI și Banca Mondială pentru a beneficia de opiniile calificate ale acestora.6.2. Evaluare6.2.1. Evaluare ex-anteServiciile Comisiei au efectuat o evaluare ex–ante (Unitatea D3 a Direcției Generale Afaceri Economice și Financiare)6.2.2. Măsurile luate în urma unei evaluări interimare/ex-post (lecții învățate din experiențe anterioare similare)Începând cu 2004, au fost efectuate nouă evaluări ex-post în ceea ce privește operațiunile de asistență macrofinanciară, inclusiv două evaluări în noile state independente ale fostei Uniuni Sovietice (Armenia, Tadjikistan). O evaluare ex-post independentă a asistenței macrofinanciare acordate Georgiei prevăzută în Decizia 2006/41/CE a Consiliului din 24 ianuarie 2006 se află în curs de desfășurare, urmând a fi finalizată în 2009, înaintea datei preconizate de punere în aplicare a asistenței propuse.Evaluările desfășurate până în prezent au concluzionat că operațiunile AMF contribuie, deși uneori modest și indirect, la îmbunătățirea sustenabilității externe, a stabilității macroeconomice și la realizarea de reforme structurale în țara beneficiară. În majoritatea cazurilor, operațiunea AMF a influențat pozitiv balanța de plăți a țării beneficiare și a contribuit la atenuarea restricțiilor bugetare ale acesteia. De asemenea, AMF a condus și la o creștere economică ușor mai mare.6.2.3. Condițiile și frecvența evaluărilor viitoareO evaluare ex-post independentă a asistenței acordate Georgiei este planificată a fi desfășurată de către consultanți externi în cadrul programului de evaluare multianual al Direcției Generale Afaceri Economice și Financiare. Aceasta va avea loc după unul sau doi ani de la expirarea perioadei de punere în aplicare.7. MăSURI ANTIFRAUDăServiciile Comisiei au instituit un program permanent de evaluări operaționale ale circuitelor financiare și procedurilor administrative în toate țările terțe care beneficiază de asistență macrofinanciară comunitară în vederea îndeplinirii cerințelor regulamentului financiar aplicabile bugetului general al Comunităților Europene.În Georgia, serviciile Comisiei au evaluat în octombrie 2004, cu sprijinul experților externi autorizați în mod corespunzător, siguranța circuitelor financiare și a procedurilor administrative relevante pentru acest tip de asistență, ajungând la concluzia potrivit căreia cadrul pentru o bună gestionare financiară a asistenței macrofinanciare este suficient de eficace. O revizuire prin monitorizare a evaluării operaționale a fost realizată în decembrie 2005, tot cu sprijinul experților externi. Constatările evaluării operaționale actualizate au fost utilizate pentru a defini condiționalitatea corespunzătoare pentru asistența macrofinanciară acordată Georgiei în temeiul Directivei 2006/41/CE a Consiliului din 24 ianuarie 2006. O nouă revizuire prin monitorizare a evaluării operaționale este planificată în perspectiva asistenței macrofinanciare propuse în prezent pentru Georgia. Rezultatele acțiunii de monitorizare vor fi utilizate pentru orientarea definirii măsurilor specifice de politică ce urmează a însoți punerea la dispoziție a asistenței în vederea consolidării eficienței, transparenței și răspunderii sistemelor de gestionare a finanțelor publice din Georgia.Temeiul juridic propus pentru asistența macrofinanciară acordată Georgiei include o dispoziție privind măsurile de prevenire a fraudei. Aceste măsuri vor fi detaliate ulterior într-un memorandum de înțelegere și în acordul de subvenționare. Se ia în considerare subordonarea asistenței unui număr de condiții specifice de politică, în special în domeniul gestionării finanțelor publice, în vederea consolidării eficienței, transparenței și răspunderii asistenței. Asistența macrofinanciară va face obiectul procedurilor de verificare, control și audit care vor fi efectuate de Comisie, inclusiv de Oficiul European de Luptă Antifraudă (OLAF), și de Curtea de Conturi Europeană.8. DETALII PRIVIND RESURSELE8.1. Obiectivele propunerii din punctul de vedere al costurilor financiareCredite de angajament în milioane EUR (cu 3 zecimale)Anul 2009 | Anul n+1 | Anul n+2 | Anul n+3 | Anul n+4 | Anul n+5 |Funcționari sau agenți temporari[9] (XX 01 01) | A*/AD | 1/3 | 1/3 |B*, C*/AST |Personal finanțat[10] prin articolul XX 01 02 |Alte tipuri de personal[11] finanțat prin articolul XX 01 04/05 |TOTAL | 1/3 | 1/3 |8.2.2. Descrierea sarcinilor care decurg din acțiunePrintre altele, elaborarea/negocierea memorandumurilor de înțelegere și a acordurilor de subvenționare, colaborarea cu autoritățile și instituțiile financiare internaționale, monitorizarea politicilor economice și structurale ale țării beneficiare, desfășurarea misiunilor de revizuire și elaborarea de rapoarte ale serviciilor Comisiei, pregătirea procedurilor Comisiei legate de gestionarea asistenței.8.2.3. Originea resurselor umane (statutare)X Posturi alocate în prezent pentru gestionarea programului care urmează să fie înlocuite sau prelungite( Posturi prealocate în cadrul exercițiului financiar SPA/PPB pentru anul n( Posturi care urmează să fie solicitate în cadrul următoarei proceduri SPA/PPB( Posturi care urmează să fie redistribuite pe baza resurselor existente în cadrul serviciului în cauză (redistribuire internă)( Posturi necesare pentru anul n, dar care nu sunt prevăzute în cadrul SPA/PPB pentru anul în cauză8.2.4. Alte cheltuieli administrative incluse în suma de referință (XX 01 04/05 – Cheltuieli de gestiune administrativă)milioane EUR (cu 3 zecimale)Linia bugetară 01 03 02 Asistență macroeconomică | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |Alte tipuri de asistență tehnică și administrativă |- intra muros |- extra muros 1) Evaluare operațională 2) Evaluare ex-post | 0,050 | 0,250 |Total Asistență tehnică și administrativă | 0,050 | 0,250 |8.2.5. Costuri financiare ale resurselor umane și costuri conexe ne incluse în suma de referințămilioane EUR (cu 3 zecimale)Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. |Funcționari și agenți temporari (XX 01 01) | 0,030 | 0,030 |Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |Costul total al resurselor umane și costuri conexe (neincluse în suma de referință) | 0,030 | 0,030 |Calcul– Funcționari și agenți temporari |Se face trimitere la punctul 8.2.1, dacă este cazul |NU SE APLICĂ |Calcul– Personal finanțat prin articolul XX 01 02 |Se face trimitere la punctul 8.2.1, dacă este cazul |NU SE APLICĂ |8.2.6. Alte cheltuieli administrative neincluse în suma de referință milioane EUR (cu 3 zecimale) |Anul 2009 | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |XX 01 02 11 01 – Misiuni | 0,020 | 0,010 | 0,030 |XX 01 02 11 02 – Reuniuni și conferințe |XX 01 02 11 03 – Comitete[13] |XX 01 02 11 04 – Studii și consultări |XX 01 02 11 05 – Sisteme de informații |2 Total Alte cheltuieli de gestiune (XX 01 02 11) |3 Alte cheltuieli de natură administrativă (precizați, indicând linia bugetară) |Totalul cheltuielilor administrative, altele decât cele pentru resursele umane și costurile conexe (neincluse în suma de referință) | 0,020 | 0,010 | 0,030 |Calcul – Alte cheltuieli administrative neincluse în suma de referință |Trei misiuni ale personalului pentru una/două persoane |[1] JO C […], […], p. […].[2] JO C […], […], p. […].[3] JO L 248, 16.9.2002 p. 1.[4] Regulamentul (CE, Euratom) nr. 2342/2002 al Comisiei, JO L 357, 31.12.2002, p.1.[5] Cheltuieli care nu intră sub incidența capitolului xx 01 din titlul xx în cauză.[6] Proiect preliminar de buget pentru anul 2010.[7] A se vedea punctele 19 și 24 din Acordul interinstituțional.[8] Conform descrierii de la secțiunea 5.3[9] Ale căror costuri NU sunt acoperite de suma de referință.[10] Ale căror costuri NU sunt acoperite de suma de referință.[11] Ale căror costuri sunt incluse în suma de referință.[12] Este necesar să se facă trimitere la fișa financiară legislativă specifică agenției (agențiilor) executive în cauză.[13] Se indică tipul de comitet și grupul de care aparține.